L´Edificant no s´atura
15 enero 2020

## L´Edificant no s´atura15 enero 2020Última actualización: 15 julio 2025

![](../gestion/img/_AO_5285-copia.jpg)  
  

**El vicealcalde i regidor delegat d’Urbanisme, Josep Alandete**, i **l’edil d’Educació, Carmen Fuster**, han anunciat aquest matí noves actuacions del Pla Edificant a la nostra ciutat, que es desenvolupa dins els terminis previstos. Concretament, l’adjudicació de la redacció dels projectes per a l’adequació, la reforma i equipaments dels CEIP Sant Francesc de Borja, Roís de Corella i Joan Martorell.

        _“Tot i que són actuacions menors, els treballs tindran un pressupost global de 1.103.143,31 €. Cal recordar, que per a la Conselleria d’Educació i el Govern del Botànic és una prioritat la construcció, reforma i millora de tots els centres educatius públics de Gandia durant aquesta legislatura, per a la qual s’hi ha invertit més de 23 milions d’euros. El Pla, gestionat pels ajuntaments, pretén que tots els xiquets i les xiquetes estiguen en les mateixes condicions per a tindre les mateixes oportunitats”,_ ha informat Alandete.

        Per la seua banda, Fuster ha destacat la participació activa de les comunitats educatives: _“Els projectes es revisen contínuament i s’incorporen millores per adaptar-los a les necessitats reals dels centres”_.  

**CEIP Sant Francesc de Borja**

La redacció del projecte i direcció de l’obra s’ha adjudicat a Peñín Arquitectos S.L.P i entre altres actuacions contempla:

*   L’adequació del tancat perimetral del centre per tal d’assegurar la protecció visual del mateix.
*   La substitució de les cancel·les exteriors d’accés a la parcel·la.
*   L’ampliació de la zona de joc de primària.
*   La instal·lació d’elements de protecció solar.
*   La revisió de la fusteria per tal de millorar la ventilació del centre en la seua part original.
*   ...

L’actuació té un pressupost de 578.103,84 €.

**CEIP Roís de Corella**

La redacció del projecte i direcció de l’obra s’ha adjudicat a Cora Asociados Arquitectos i entre altres actuacions contempla:

*   L’adequació de la instal·lació elèctrica del centre, així com la revisió de les instal·lacions especials existents.
*   Execució del mur de contenció.
*   Reforma i adequació de la zona de lavabos del pati.
*   Reforma i adequació del pati i les pistes esportives de la zona de primària.
*   Pintura interior de tot el centre.
*   Reparació i pintura del tancat del centre.
*   Demolició d’edificació annexa.
*   Construcció d’una zona de porxada.
*   ...

El cost de les actuacions és de 1.053.064,24 €.

**CEIP Joan Martorell**

La redacció del projecte i direcció de l’obra s’ha adjudicat a Cora Asociados Arquitectos i entre altres actuacions contempla:

*   La rehabilitació de la zona de pari de primària.
*   L’Adequació i millora de l’acústica del saló d’actes i del gimnàs.
*   La construcció d’un nucli de banys vinculats al pati de la zona d’infantil.
*   La construcció d’una coberta per al pati de primària.
*   ...

L’actuació té un pressupost de 471.975,23 €.

No es pot precisar amb exactitud l’inici de les obres, ja que depèn de l’afecció sobre la realització de les classes. Per aquesta raó, es pactarà amb els centres el calendari de les actuacions.  

D’altra banda, també s’hi ha anunciat la licitació, en breu, de les obres dels IES Ausiàs March, Tirant lo Blanc i la construcció del CEIP les Foies.